עוגת שמרים טעימה מאוד!
לבצק:
½ 3 כוסות קמח
1 כף שמרים
½ כוס שמן
¼ כוס + 2 כפות סוכר
2 ביצים
¾ כוס מים
קורט מלח
1 כפית תמצית וניל
למילוי:
100 גרם שוקולד מריר
50 גרם נטורינה/ חמאה
ביצה טרופה להברשה
לסירופ:
½ כוס מים
½ כוס סוכר
הוראות הכנה:
מעבדים במיקסר קמח, שמרים, שמן, סוכר, ביצים, מים, מלח ותמצית וניל במשך כ-10 דקות עד שמתקבל בצק אחיד, רך ומעט דביק.
מקמחים את הבצק ויוצרים כדור ומעבירים לקערה מקומחת. מכסים ומתפיחים כשעה או עד שהבצק מכפיל את נפחו.
ממיסים את השוקולד עם הנטורינה/החמאה עד שהתערובת אחידה ומצננים את התערובת במשך כשעה עד שמגיעה למרקם של ממרח.
קליעת העוגות:
מחלקים את הבצק לשני חלקים על משטח מקומח. מרדדים כל חלק למלבן בעובי של כחצי ס"מ ומורחים כחצי מכמות מלית השוקולד בשכבה דקה.
מגלגלים לרולדה הדוקה, חותכים את הרולדה לאורכה ומלפפים את שתי הרצועות שנוצרו כך שתיווצר צורת בורג.
מעבירים לתבנית וחוזרים על הפעולה גם עם הבצק השני
מכסים את העוגות ומתפיחים בטמפרטורת החדר במשך כשעה או עד שמכפילות כמעט את נפחן.
מחממים תנור ל170 מעלות ומברישים את העוגה בביצה טרופה בעדינות
אופים במשך כ30 דקות 
הכנת הסירופ:
בסיר קטן מחממים סוכר ומים ומברישים את העוגות בסירופ כשהן יוצאות מהתנור.

